b'\n_START_ARTICLE_\nFulanikrigen\n_START_PARAGRAPH_\nFulanikrigen som p\xc3\xa5gikk mellom 1804 og 1810, ogs\xc3\xa5 kjent som Fulani Jihad eller Jihaden til Usman dan Fodio, var en milit\xc3\xa6r erobring av det som i dag er Nigeria og Kamerun. Den islamske reformatoren Usman dan Fodio, som var blitt utvist fra Gobir av sin tidligere elev student Yunfa i 1802, samlet en fulanih\xc3\xa6r til jihad mot hausakonged\xc3\xb8mmer i nord. Yunfa inns\xc3\xa5 trusselen som Usmans styrker utgjorde og samlet de andre hausaherskerne mot ham._NEWLINE_Hausaherskerne tildelte til \xc3\xa5 begynne med jihadister flere tilbakeslag, mest kjent i slaget ved Tsuntua (desember 1804), hvor Usman mistet mer enn 2 000 mann og hvor 200 av dem ble sagt \xc3\xa5 kunne Koranen utenat. Men det p\xc3\xa5f\xc3\xb8lgende \xc3\xa5ret tok Usmans styrker Kebbi og etablerte en permanent base i Gwandu. Med bakgrunn i den allmenne misn\xc3\xb8yen for\xc3\xa5rsaket til dels av sult og skattleggingen til Hausa, fortsatt jihadistene \xc3\xa5 rykke fram og inntok Gobirs hovedstad Alkalawa i 1808 og drepte Yunfa._NEWLINE_Usman samlet de erobrede landene i sitt fulanirike. Suksessen til jihaden inspirerte mange Vest-Afrikaske jihadister seinere, blant andre Massinarikets grunnlegger Seku Amadu, Toucouleur-rikets grunnlegger Umar Tall, Wassoulourikets grunnlegger Samory Tour\xc3\xa9, og Adamawa-emiratets grunnlegger Modibo Adama.'